[{"text_idx": "#000000", "text": "C\u0302efpag\u0302oPri niSekciojMalfermi la menuonVideojReceptojVeganismoSana vivstiloNovaj\u0302ojKontakto"}, {"text_idx": "#000001", "text": "Gumbo, el la sud-Usona kuirarto."}, {"text_idx": "#000002", "text": "Saluton verduloj! Jam ekde pasinta jaro mi volis fari c\u0302i pladon sed mi iom atendadis. Principe temas pri iom komplika mang\u0302aj\u0302o c\u0302ar la gus\u0302ojn oni devus enakvigi kaj kuiri, kaj ili estas sufic\u0302e malmolaj! Tial mi decidis ac\u0302eti kuiritajn por simpligi la pas\u0302ojn. Mi diros ke mi amegas preskau\u0306 c\u0302iajn gus\u0302ojn kaj mi povus mang\u0302i ilin tage kaj nokte senlace kaj senhalte. Post mia malkovro de la sudusona \u2018nigrula\u2019 kuirarto, mi nur bedau\u0306ras ke tiaj pladoj ne vaste famig\u0302is favore al rapidmang\u0302aj\u0302oj kaj ni primokas ilin pro manko de bona kuirarto, kio ne tute veras! Tie estas multaj tradiciaj mang\u0302aj\u0302oj kaj ni povas fari tute veganajn versiojn. Mi faris mang\u0302aj\u0302on el Luiziano kaj usona Meksika golfo kiu nomig\u0302as Gumbo . Temas pri tre ampleksa mang\u0302aj\u0302o g\u0302i varias de unu loko al alia, ne rigida au\u0306 strikta rilate al g\u0302iaj ingrediencoj uzendaj. Plejparte oni preparas g\u0302in dum la malvarmaj monatoj. Ni diru ke temas pri densa supo kun fis\u0302aj\u0302oj, viandoj, marfruktoj au\u0306 nur vegetaj\u0302oj. C\u0302i lastan ni faros."}, {"text_idx": "#000003", "text": "Por tiu c\u0302i recepto ni uzos tri malsamajn gus\u0302ojn: nigrajn fazeolojn, blankajn fazeolojn kaj kikerojn. Kiel mi diris antau\u0306e por ne komplikigi min, mi ac\u0302etis dosojn kun jam kuiritaj gus\u0302oj. Ankau\u0306 ni devos fari rostitan sau\u0306con (france roux), kio estas vere simpla. Kaj alia grava ingredienco estas la gomboj, kiun oni pli konas en Afriko kaj en kelkaj landoj amerikaj. Tamen, se vi ne trovus g\u0302in facile, uzu terpomojn anstatau\u0306e."}, {"text_idx": "#000004", "text": "60 ml da olivoleo30 gramoj da faruno1 mezgranda cepo, tranc\u0302ita1 verda kapsiko, kvadrate tranc\u0302ita1 celeri-tigo, tranc\u0302ita3 ajleroj, tranc\u0302itaj200 gramoj da gomboj, tranc\u0302itaj400 gramoj da tomatsau\u0306co600 ml da vegetaj\u0302a likvaj\u0302o8 c\u0302ampinjonoj, tranc\u0302itaj kvarone1\u20442 kulereto da seka timiano1\u20442 kulereto da c\u0302ilia pulvoro (au\u0306 Kajena pipro)2 lau\u0306ro-folioj330 gramoj da miksitaj gus\u0302ojSalo lau\u0306plac\u0302ePipro lau\u0306plac\u0302eRizo por mang\u0302i kun la gumboPetroselo fres\u0302a (opcie)"}, {"text_idx": "#000005", "text": "Unue varmigu grandan poton mezfajre. Aldonu la oleon kaj sekve la farunon. Konstante kirlu per spatelo dum 10-15 minutoj g\u0302is la faruno rostig\u0302u kaj akiru brunan koloron.Aldonu la cepon al la rostsau\u0306co kaj kirlu malrapide dum kelkaj minutoj. Poste aldonu la kapsikon, celeri-tigon, ajlerojn kaj gombon. Lasu g\u0302in friti kaj fojfoje kirlu, dum 10 au\u0306 15 minutoj g\u0302is la legomoj estu molaj.Aldonu la tomatsau\u0306con, 600 ml da vegetaj\u0302a likvaj\u0302o (en multaj landoj eblas ac\u0302eti en supermarktoj), c\u0302ampinjonojn, timianon, lau\u0306ron kaj kajenan pipron. Lasu g\u0302in boli je meza fajro dum dudek minutoj.Aldonu la gus\u0302ojn kaj plu lasu g\u0302in kuiri 10 minutojn pli. Servu kun rizo kaj lau\u0306plac\u0302e ornamu per petroselo."}, {"text_idx": "#000009", "text": "Grekaj dolmoj el rizo kaj folibeto"}, {"text_idx": "#000010", "text": "Farc\u0302itaj melongenoj lau\u0306 armena maniero"}, {"text_idx": "#000011", "text": "C\u0302orizo el gluteno kaj rizo\nBurgero el kukurbeto kaj fres\u0302aj herboj\nPastaj\u0302o kun kukurbetoBestaj rajtojUniversala Deklaracio de la Bestaj Rajtoj\nKunlaboruC\u0302u vi s\u0302atus kontribui al VeganArto? Ekzemple, vi povus verki recept-artikolojn. Ne hezitu kontakti nin, ec\u0302 se vi ne scias pri kiel specife kontribui! Nia retpos\u0302tadreso estas xx(c\u0302e)yy.zzLicenco CC 4.0"}, {"text_idx": "#000012", "text": "C\u0302orizo el gluteno kaj rizo\nBurgero el kukurbeto kaj fres\u0302aj herboj"}]